*Kivonat a Jászberény Városi Önkormányzat Képviselő-testületének 2018. március 14-én megtartott* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***102/2018. (III. 14.) határozata***

***a JSE Jégkorong Szakosztály által a Jégcsarnokon TAO pályázatból megvalósított beruházás során keletkezett öltöző épületrész átvételéről***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában meghatározott jogkörében eljárva, valamint a társasági adóról és az osztalékadóról szóló 1996. évi LXXXI. törvény (a továbbiakban: TAO tv.) 22/C. § (6a) bekezdése alapján a Jászberényi Sportegyesület (székhely: 5100 Jászberény, Sportpálya út 9., adószám: 19866640-1-16, képviseli: dr. Bördős Lajos László elnök) (a továbbiakban: JSE) Jégkorong Szakosztály által a Jászberény Városi Önkormányzat (a továbbiakban: Önkormányzat) tulajdonát képező jászberényi 6027/2 hrsz-ú, kivett sportlétesítmény (jégcsarnok) megnevezésű, természetben Jászberény, Líceum u. 2. szám alatti ingatlanon lévő Jégcsarnokhoz kapcsolódóan – TAO támogatás igénybe vételével – megvalósított tárgyi eszköz beruházás során keletkezett **szociális épületrészt** (öltözők, mosdók, zuhanyzók, egyéb kiszolgáló helyiségek és kapcsolódó ingóságok) 2018. március 14. napjával a JSE-től térítés nélkül tulajdonába átveszi.
2. A Képviselő-testület vállalja, hogy az átvett vagyonrész vonatkozásában a JSE a TAO tv. 22/C. §-ban előírt használati és hasznosítási kötelezettségeknek a fenntartási időszakban eleget tehessen.
3. A Képviselő-testület felkéri a PH Közgazdasági Iroda vezetőjét a 1. pontban meghatározott térítés nélküli átvételről szóló megállapodás előkészítésére, és Jászberény Város Polgármesterét a megállapodás Önkormányzat képviseletében történő aláírására.

**Határidő**: 2018. április 15.

**Felelős**: Dr. Szabó Tamás polgármester (a megállapodás aláírása vonatkozásában)

Kiss József, a PH Közgazdasági Iroda vezetője

1. A Képviselő-testület felkéri a PH Közgazdasági Iroda vezetőjét, hogy az 1. pont szerinti térítés nélküli átvételhez szükséges költségvetési előirányzatok módosítása érdekében intézkedjen a PH Számviteli Iroda felé és a változásokat a költségvetési rendelet soron következő módosítása során terjessze a Képviselő-testület elé.

**Határidő**: a költségvetési rendelet soron következő módosítása

**Felelős**: Kiss József, a PH Közgazdasági Iroda vezetője

1. A Képviselő-testülete a Mötv. 107. §-a, valamint a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) rendelet 20. § (1) bekezdése alapján úgy határoz, hogy az 1. pont alapján az Önkormányzat tulajdonába került vagyonrészt 2018. március 14. nappal a Jászberényi Vagyonkezelő és Városüzemeltető Nonprofit Zártkörűen Működő Részvénytársasággal (székhely: 5100 Jászberény, Margit sziget 1., adószám: 11267827-2-16, képviseli: Horgosi Zsolt vezérigazgató) (a továbbiakban: JVV NZrt.) 2015. november 6-án megkötött, PH/2408-17/2015. számú üzemeltetési szerződés hatálya alá helyezi.
2. Az üzemeltetési szerződés módosításában rögzíteni kell az alábbiakat:
* A JVV NZrt. köteles az átadott szociális épületrészt (öltözők, mosdók, zuhanyzók, egyéb kiszolgáló helyiségek) a TAO tv. 22/C. § figyelembe vételével működtetni.
* A JVV NZrt. köteles a JSE részére az 1. pontban átvett szociális épületrészből 1 iroda, 1 üzlet-kölcsönző, 1 büfé helyiség térítés nélküli használatát biztosítani a megvalósított beruházás fenntartási idejének végéig.
1. A Képviselő-testület a Polgári Törvénykönyvről szóló 2013. évi V. törvény (a továbbiakban: Ptk.) 3:112. § (3) bekezdése alapján, az ott nevesített végrehajtására vonatkozó kötelezettség terhével utasítja a JVV NZrt. vezérigazgatóját, hogy a társaság képviseletében intézkedjen az 1. pontban rögzített szociális épületrész és kapcsolódó ingóságok működtetésbe való átvételéről, a JSE részére térítés nélkül használatba adott helyiségekre vonatkozó szerződés előkészítésről és a jognyilatkozatok aláírásáról.

**Határidő**: 2018. április 15.

**Felelős**: Horgosi Zsolt vezérigazgató

1. A Képviselő-testület felkéri a PH Közgazdasági Irodáját, hogy készítse elő az üzemeltetési szerződés módosítását, és Jászberény Város Polgármesterét a szerződés-módosítás Önkormányzat képviseletében történő aláírására.

**Határidő**: 2018. április 15.

**Felelős**: Dr. Szabó Tamás polgármester (a megállapodás aláírása vonatkozásában)

Kiss József, a PH Közgazdasági Iroda vezetője

1. A Képviselő-testület felkéri a JSE-t, hogy a működtetéshez szükséges dokumentumokat, műszaki dokumentációt a működtetésbe adással egyidejűleg bocsássa az JVV NZrt. rendelkezésére.

**Határidő**: 2018. április 15.

**Felelős**: Dr. Bördős Lajos László elnök

**Erről értesül:**

1. JSE Jégkorong Szakosztály – Jászberény;
2. JVV NZrt. – Jászberény;
3. Jász-Nagykun-Szolnok Megyei Kormányhivatal – Szolnok;
4. PH Közgazdasági Iroda – helyben;
5. PH Számviteli Iroda – helyben;
6. Gazdasági és Tulajdonosi Bizottság valamennyi tagja – helyben;
7. Képviselő-testület valamennyi tagja – helyben;
8. Irattár – helyben.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. március 14.*

 *(Dr. Bessenyei Lilla)*

 *irodavezető*